OzLabs/hebrew-wiki-articles huggingface dataset:
האיאין

__NOTOC__

האיאין או האיאיניט הוא פלדשפטואיד (מינרל השייך לקבוצת המינרלים הטקטוסיליקטים - סיליקטים במבנה מרחבי, דמוי פצלת השדה אך בעל מבנה שונה והמכיל פחות סיליקה) החבר בקבוצת הסודליט והכולל סולפט וכלוריד. נוסחת ההאיאין היא Na,Ca)<sub>4-8</sub>Al<sub>6</sub>Si<sub>6</sub>(O,S)<sub>24</sub>(SO<sub>4</sub>,Cl)<sub>1-2</sub>). ההאיאין מתגבש במערכת הקובייתית כשהוא יוצר גבישים שקופים (בדרך כלל במבנה גבישים תאומים) בעלי ברק זגוגי וגוונים רבים (כחול, לבן, אפור, צהוב, ירוק, ורוד). קשיות המינרל נעה בין 5 ל-6 בסולם מוס ומשקלו הסגולי בין 2.4 ל-2.5 גרם לסמ"ק.

ההאיאין אותר לראשונה בשנת 1807 מדגימות שנלקחו מאזור הוזוב – מונט סומה באיטליה. המינרל נקרא על שמו של רנה ז'יסט אאיאי (1822-1743), מינרלוג צרפתי הנחשב אבי הקריסטלוגרפיה המודרנית. המינרל מתגבש בסלעי יסוד עניים בסיליקה כדוגמת הפונוליט במקומות רבים בעולם. לדוגמה: באיטליה - באזור הווזוב שבמחוז קמפניה, בהרי אלבן (Alban) שבמחוז לאציו וליד גרוסטו (Grosseto) שבטוסקנה, בגרמניה - במחוז הגעשי של הריין: איפל (Eifel) ולאכר זי (Laacher See). בארצות הברית, במדינות מונטנה וניו יורק, בסין ליד נאנג'ינג ובאי הקטן טאיארופו שבטהיטי.

==קישורים חיצוניים==

*[http://www.mindat.org/min-1833.html המינרל האיאין באתר Mindat]
*[http://webmineral.com/data/Hauyne.shtml המינרל האיאין באתר Webmineral]
*[http://www.handbookofmineralogy.org/pdfs/Hauyne.PDF המינרל האיאין באתר Handbook Of Mineralogy]
*[https://web.archive.org/web/20080119192253/http://www.hauyne.eu/index.php?language=eng hauyne.eu] אתר שפתחו שני אחים מגרמניה שתחביבם הוא לחפש מינרלים (ובעיקר האיאין) המצויים קרוב לאזור מגוריהם –העיירה מנדיג באזור הגעשי של האייפל. האתר מכיל כמה תמונות של האיאין שלוטש כאבן חן.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים יוצרי סלעים
קטגוריה:מינרלים
חוליו קובוס

חוליו ססאר קלטו קובוס (בספרדית: Julio César Cleto Cobos; נולד ב-30 באפריל 1955 במנדוסה, ארגנטינה) הוא פוליטיקאי ארגנטינאי, כיהן כסגן נשיאת ארגנטינה הנוכחית, כריסטינה פרננדס דה קירשנר, בקדנציה הראשונה שלה.

קובוס כיהן כסגן הנשיאה מ-10 בדצמבר 2007 עד 10 בדצמבר 2011.

==קישורים חיצוניים==

קטגוריה:סגני נשיאי ארגנטינה
קטגוריה:ארגנטינאים שנולדו ב-1955
אוסטנדה

אוֹסְטֶנְדֶה (בהולנדית: Oostende, בצרפתית: Ostende, נהגה "אוסטָאנד") היא רשות מקומית ועיר על חוף הים הצפוני בבלגיה, במחוז פלנדריה המערבית. אוסטנדה, שהתפרסמה כעיר קיט, היא העיר הגדולה ביותר על חוף הים הקצר של בלגיה.

==היסטוריה==
אוסטנדה מוזכרת לראשונה בכתובים בימי הביניים, כשהייתה לא יותר מכפר קטן בקצה המזרחי (בהולנדית: oost-einde) של אי קטן וקרוב מאוד לחוף. למרות קוטנו זכה הכפר במעמד של עיר בסביבות שנת 1265, כשהתושבים קיבלו את הזכות לקיים שוק ולבנות לו מבנה קבע. מקור ההכנסה העיקרי היה דיג. חוף הים הצפוני היה מאז ומעולם לא יציב, ובשנת 1395 החליטו התושבים לבנות את הכפר מחדש במרחק מה מהים, ולהגן עליו מהצפות באמצעות סכרים גדולים.

למיקומה האסטרטגי של העיירה לחוף הים היו יתרונות מסחריים, והיא שימשה כנמל, אבל מאותה סיבה היא גם שימשה יעד מבוקש לצבאות זרים שפלשו לאזור. פעם אחר פעם העיר נכבשה, נהרסה ונבזזה. במהלך מלחמת שמונים השנה הייתה העיר נתונה במצור במשך שלוש שנים (מיוני 1601 עד ספטמבר 1604), כשהצבא הספרדי ניסה לכבוש אותה מידי כוחות הרפובליקה ההולנדית. יותר מ-80,000 פצועים והרוגים נמנו במשך אותו מצור. בסופו של דבר נותרה העיר - שנחרבה כליל - בשליטת ארצות השפלה הדרומיות.

לאחר מכן הפכה אוסטנדה לנמל בעל חשיבות מסוימת, כיוון שהחל ב-1722 סגרו ההולנדים את הכניסה לנמל אנטוורפן (שנמצאת בשטח הולנד). כיוון שכך, גדלה חשיבותה של אוסטנדה כמוצא אלטרנטיבי לים. כשעברו ארצות השפלה הדרומיות לשליטת האימפריה האוסטרית, הקים הקיסר קרל השישי את "חברת הסחר של אוסטנדה" (Oostendse Compagnie), שהיה לה מונופול על הסחר של האימפריה עם אפריקה והמזרח הרחוק. אך כבר ב-1727 נאלצה חברת אוסטנדה להפסיק לפעול, בגלל לחץ מצד הולנד ואנגליה, שלא רצו תחרות על קווי הסחר הבינלאומיים.

נמל אוסטנדה המשיך והתרחב בהדרגה, בין השאר בזכות שיפור קשרי התחבורה עם פנים הארץ. ב-1838 נבנתה מסילת רכבת לבריסל, אחת הראשונות באירופה היבשתית. ב-1846 הפליגה המעבורת הראשונה לדובר, והעיר הפכה תחנה חשובה בקשרי התחבורה עם אנגליה (מעמד זה אבד לה כיום - רוב קשרי התחבורה של אנגליה עם היבשת עוברים דרך קאלה שבצרפת, וכן זבריחה, נמלה של ברוז'). מלכי בלגיה ליאופולד הראשון וליאופולד השני, שאהבו לנפוש בחוף ימה של העיר, דאגו לפתח אותה, והקימו בה מונומנטים רבים, ביניהם כנסיית פטרוס ופאולוס הקדושים. בעקבות ביקוריהם של בני משפחת המלוכה, הפכה העיר לאתר נופש אופנתי, הוקמו בה בתי-מלון וקזינו, והיא משכה אליה תיירים מכל אירופה. כיום הידלדלה תנועת התיירים בעיר, כיוון שרוב התיירים מצפון אירופה מעדיפים לנפוש בחופי הים התיכון, שהם חוליים יותר ומזג האוויר בהם חם יותר. אבל חופי העיר עדיין מהווים מוקד משיכה לתיירות פנים בלגית.

==קישורים חיצוניים==

* 

* 

*
קטגוריה:בלגיה: ערי נמל
קטגוריה:בלגיה: ערי חוף
קטגוריה:הים הצפוני
קטגוריה:פלנדריה: ערים
קטגוריה:יישובים שהוקמו במאה ה-13
לין צ'ייני

לין אן וינסנט צ'ייני (באנגלית: Lynne Ann Vincent Cheney; נולדה ב-14 באוגוסט 1941) היא סופרת ופובליציסטית שמרנית אמריקאית ומנחה לשעבר של תוכנית טלוויזיה בסגנון ה"טוק שואו". כיום היא חברה במכון המחקר הנאו-קונסרבטיבי AEI.

== ביוגרפיה ==
=== ילדות והשכלה ===
צ'ייני נולדה בקספר שבוויומינג. אמה, עדנה לוליטה הייתה סגנית השריף בקספר ואביה, ויין אדווין וינסנט, היה מהנדס. היא בעלת שורשים דניים, שוודיים, אנגליים, איריים וולשיים. צ'ייני קיבלה את התואר ראשון שלה במדעי הרוח ובספרות אנגלית ממכללת קולורדו. היא המשיכה את לימודיה הגבוהים וקיבלה תואר שני באומנות מאוניברסיטת קולורדו וכן תואר דוקטור בספרות אנגלית מאוניברסיטת ויסקונסין–מדיסון.

=== קריירה ציבורית ===
בשנים 1986–1993 עמדה בראש הקרן הלאומית למדעי הרוח.

בשנת 1964 נישאה לין לריצ'רד צ'ייני בטקס חתונה מתודיסטי. שנים רבות לאחר מכן כיהן צ'ייני כסגן נשיא ארצות הברית תחת ג'ורג' ווקר בוש ובתוקף כך הייתה הגברת השנייה של ארצות הברית. כגברת השנייה היא תמכה ברפורמה בחינוך, וחשפה כשלים ספציפיים של מערכת החינוך הציבורי במהלך כהונתה כגברת השנייה. צ'ייני היא באופן מיוחד תומכת גלוית לב של הוראת ההיסטוריה וכתבה חמישה ספרים רבי מכר על הנושא עבור הילדים ועבור בני משפחותיהם. 

בשיר "White America" של הזמר והראפר אמינם, מופנה המילה "Fuck" כלפי הגברת השנייה לין צ'ייני. צ'ייני מצדה הגיבה ואמרה: "מילות שיריו מפארות אלימות נגד נשים והומוסקסואלים".

לזוג שתי בנות: ליז צ'ייני שנבחרה לכהן בבית הנבחרים של ארצות הברית ומרי.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הגברות השניות של ארצות הברית
קטגוריה:בני זוגם של סגני נשיא ארצות הברית
קטגוריה:חברי AEI
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאים ממוצא דני
קטגוריה:אמריקאיות ממוצא שוודי
קטגוריה:אמריקאים ממוצא ולשי
קטגוריה:אמריקאיות ממוצא אירי
קטגוריה:בוגרי מכללת קולורדו
קטגוריה:בעלות תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:בוגרות אוניברסיטת קולורדו
קטגוריה:בוגרי אוניברסיטת קולורדו
קטגוריה:אמריקאיות ממוצא אנגלי
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
אייריש קאר בומב

אייריש קאר בומב (מאנגלית: Irish Car Bomb; בתרגום חופשי: מכונית תופת אירית) הוא קוקטייל בירה שאינו מוכר רשמית על ידי איגוד הברמנים הבינלאומי. קוקטייל זה מורכב מבירת סטאוט, אייריש קרים וויסקי אירי.

==אטימולוגיה==
שמו של הקוקטייל נובע ממרכיביו האיריים של המשקה, ומתייחס למכוניות התופת הידועות לשמצה של המחתרת האירית בתקופת "הצרות" (התנגשויות בין ארגונים אירים לאומנים לצבא הבריטי) כהמחשה לאפקט הקוקטייל. מסיבה זו, שם הקוקטייל נחשב פוגעני וישנם ברים שמסרבים להגיש אותו. הקוקטייל כמעט שאינו ידוע באירלנד, והזמנתו שם עלולה לגרום מבוכה או עלבון.

==צורת הכנה==
מוזגים את הוויסקי מעל לאייריש קרים בכוס שוט, ושומטים את הכוסית לתוך כוס בירה של שליש ליטר גינס (יש ללגום מעט מהבירה לפני כן על מנת למנוע מהבירה לעלות על גדות הכוס עם הטבעת כוס השוט).

את הקאר בומב נהוג לשתות בלגימה אחת - מיד לאחר שכוס השוט הוטבעה, אחרת המרכיבים החלביים באייריש קרים יעברו תהליך של הגבנה.

המתכון המקורי כלל גם ליקר קלואה, אך כיום נוטים לא לכלול אותו.

==קישורים חיצוניים==
* [http://il.youtube.com/watch?v=JymxjLDKC8s מדריך להכנת אייריש קר בומב]

קטגוריה:קוקטיילים
המפעל הלאומי לאוריינות בקובה

המפעל הלאומי לאוריינות בקובה (בספרדית: La Campaña Nacional de Alfabetización en Cuba) היה מפעל לאומי קובני לביעור הבערות ולקידום האוריינות שהתקיים בשנת 1961 ביוזמת השלטון המהפכני החדש. ההכנות למפעל החלו בשנת 1960 והוא בא על סיומו הרשמי ב-22 בדצמבר 1961 עם הכרזת הממשלה ברחבת כיכר המהפכה חוסה מארטי על קובה כטריטוריה בה אין אנאלפביתים. במהלך המפעל ירד שיעור האנלפאבתים בקובה מכ-20% בשנת 1959 לכ- 3.9% בשנת 1961 בלבד. שנת סיום המבצע הוכרזה בקובה כ"שנת החינוך".

== הסיבות לכינון המפעל ==
על אף שחוקת קובה משנת 1940 כללה סעיף שהבטיח את החלתו של חוק חינוך חובה לילדים התאפיינה המערכת החינוכית בפערים גדולים בנגישות למשאבים ולהשכלה. אי השיווין בא לידי ביטוי במיוחד בהבדלים החריפים בין האזורים העירוניים, בהם עמד שיעור האנאלפביתיות על כ-11%, לעומת האזורים הכפריים בהם כ-47% מהאוכלוסייה לא ידעו קרוא וכתוב. בשנת 1958, ערב המהפכה הקובנית, לכמליון קובנים לא היו כל כישורי אוריינות (ידיעת קרוא וכתוב) כלל, ולרבים עוד יותר היו כישורים חלקיים. כ-600,000 ילדים לא פקדו כלל את בתי הספר. בשנת 1950 פחות ילדים בגיל חינוך חובה הלכו לבית ספר מאשר בשנת 1920.

המהפכנים הקובנים הכירו בבעיה ובין דצמבר 1956 וינואר 1959, בעודם מנהלים מלחמת גרילה כנגד שלטונו של פולחנסיו בטיסטה, העבירו מספר קורסים במטרה לתרום לביעור הבערות במקומות שונים שהיו תחת שליטתם.

==קישורים חיצוניים==
* מרסלו וקסלר, [http://hagada.org.il/2006/06/15/קובה-המהפכה-החינוכית-השלישית/ קובה: המהפכה החינוכית השלישית], הגדה השמאלית, 15.6.2006

קטגוריה:המהפכה הקובנית
קטגוריה:קובה: תרבות
צו מניעה

צו מניעה הוא צו הניתן על ידי בית משפט או בית דין לפיו יהיה אדם מנוע מלעשות פעולה מסוימת. צו המניעה נמנה עם שורה של סעדים שיכול בית המשפט להעניק לתובע, המנויים בפרק ט"ו לתקנות סדר הדין האזרחי, תשע"ט-2018. תקנה 94 מגדירה את מטרת הסעד הזמני כהבטחת זכות לכאורה במהלך ההליך המשפטי ואת קיומו התקין והיעיל של ההליך או את ביצועו הראוי של פסק הדין.

צו המניעה יכול להינתן כסעד זמני, ומטרתו לשמור על המצב הקיים כל עוד ההליך המשפטי בין הצדדים תלוי ועומד, או כסעד סופי וקבוע.

השיקולים שישקול בית המשפט בבואו ליתן החלטה בבקשה לצו מניעה זהים לשיקולים שנשקלים בכל בקשה לסעד זמני: ראיות מהימנות לכאורה, מאזן הנוחות (הנזק שייגרם למבקש אם לא יינתן הסעד הזמני לעומת הנזק שייגרם למשיב אם יינתן הסעד הזמני, וכן נזק שעלול להיגרם למחזיק או לאדם אחר), תום ליבו של המבקש, מידתיות הסעד והיותו צודק וראוי בנסיבות העניין.

כיוון שצו מניעה זמני הוא סעד הניתן מכוח דיני היושר, על המבקש צו מניעה זמני ישנה חובה מיוחדת - לבוא לבית משפט בידיים נקיות. כך, יכול להיווצר מצב כי מאזן הנוחות נוטה לכיוון המבקש וכי קיימת עילה למתן צו מניעה זמני אולם בגלל חוסר תום לב חמור או שימוש בהליכי משפט לרעה - בית משפט לא ייעתר למתן צו מניעה זמני.

בקשה לצו מניעה, היא בקשת ביניים לכל דבר ועניין, ומכוח מעמדה זה אינה יכולה להיות מוגשת לבית משפט בפני עצמה, ויש להגישה ביחד עם כתב טענות עיקרי לא יאוחר מ-7 ימים מיום הגשת הבקשה לצו המניעה הזמני. 

בתחום המשפט העסקי, נודעת לצווי המניעה הזמניים חשיבות מכרעת, לאור הזמינות והמיידיות של צוו המניעה הזמניים ולאור אופיים הייחודי של חלק מהסכסוכים המסחריים.

== צו מניעה במשפט העברי ==

ע"פ המשפט העברי התבחינים על פיהם יש לשקול הוצאת צו מניעה הם: (1) ראשית ראיה שיש ממש בתביעה. (2) ראיה לכך שללא הוצאת הצו ייגרם נזק למבקש הצו. (3) תום ליבו של מי שהצו יוצא כנגדו ככל שמדובר בצד ג' - ככל שאותו צד היה מודע מראש למחלוקת שבגינה הוצא הצו כך תקטן יכולתו להתנגד להוצאתו.<ref>פסק דין ארץ חמדה גזית [https://www.beitdin.org.il/Article/168 76044]</ref>

==לקריאה נוספת==
* אליהו וינוגרד, צווי מניעה - חלק כללי, הוצאת הלכות, 2008. 
*הרב יובל חסיד, צו מניעה ועיקול נכסים, משפטי ארץ ה: בית הדין לממונות, עמ' 173-157.

==קישורים חיצוניים==
* 
== הערות שוליים ==

קטגוריה:ממשל ומדיניות
קטגוריה:שפיטה
מניעה
אמנית המוות

אמנית המוות (שם מדעי: Amanita phalloides) היא פטריית בסיסה רעילה ביותר, מהסוג אמנית, הנפוצה ברחבי אירופה ואיראן. הפטריה משגשגת הודות ליחסי הגומלין עם מיני עצים נשירים ומחטניים רבים. תפוצתה התרחבה מעבר לאזורי התפוצה הטבעית בעקבות תירבותם של מספר עצים לצורכי נוי ויערנות, בעיקר אלון, ערמון ואורן.

הכובע מופיע בקיץ ובסתיו, צבעו ירוק על פי רוב. הנבגים וה"רגל" לבנים. בדרך מקרה, מזכירה האמנית מספר מיני פטריות אכילות כנרתיקנית, דבר המעלה את הסיכוי להרעלה בטעות.

אמנית המוות היא מושא למחקר רב. מרבית החומרים המשניים הפעילים בה בודדו, ביניהם הרעלן אלפא אמניטין הפוגע בכליות ובכבד בצורה קטלנית.

ב–2018 נמצאה הפטריה בחורשות אלונים ברמת הגולן.<ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:פטריות בסיסה
קטגוריה:טקסונים שתוארו בידי יוהאן היינריך פרידריך לינק
קטגוריה:פטריות קטלניות
קטגוריה:פטריות שתוארו ב-1833
קטגוריה:ארץ ישראל: פטריות
מארי לואיז ד'אורליאן

מארי לואיז ד'אורליאן (צרפתית: Marie-Louise d'Orléans; 26 באפריל 1662 – 12 בפברואר 1689) הייתה אשתו של קרלוס השני, מלך ספרד.

== מוצאה וילדותה ==
מארי לואיז הייתה בתם הבכורה של פיליפ הראשון, דוכס אורליאן, אחיו הצעיר של לואי הארבעה עשר, מלך צרפת, ורעייתו הנרייטה אן, נסיכת אנגליה, אחותם הצעירה של צ'ארלס השני וג'יימס השני, מלכי אנגליה. היא הייתה צאצאית של משפחות המלוכה הגדולות באירופה: סביה מצד אביה היו לואי השלושה עשר, מלך צרפת ואנה, ארכידוכסית אוסטריה, נסיכת ספרד ופורטוגל בעוד שסביה מצד אמה היו צ'ארלס הראשון, מלך אנגליה והנרייט מארי, נסיכת צרפת, בתו של אנרי הרביעי, מלך צרפת.

מארי לואיז בילתה את ילדותה במעונות המלכותיים של אביה, הפאלה רויאל בפריז וארמון סן קלוד שמחוץ לעיר. היא גם בילתה זמן רב עם סבתה, אנה, שאהבה אותה מאוד והשאירה לה את רוב הונה כשנפטרה בשנת 1666, וכן עם סבתה השנייה, הנרייטה מריה. בגיל 8 נפטרה אמה של מארי לואיז, אולם שנה לאחר מכן אביה נישא לאליזבת שארלוטה, נסיכת הפפאלץ, שהייתה לה ולאחותה הצעירה אן מארי כמו אם.

== נישואים ==
ב-19 בנובמבר 1679, בגיל 17, נישאה מארי לואיז לקרלוס השני, מלך ספרד. המלכה החדשה נודעה ביופייה ובקסמה האישי, וקרלוס היה מאוהב בה מהרגע הראשון. למרות זאת, חצר המלוכה הספרדית ונסיונותיה הכושלים להיכנס להריון גרמו לה לסבול מדיכאון. 
הזוג המלכותי ניסה במשך שנים רבות להביא ילדים לעולם אך ללא הצלחה. למרות זאת הם נשארו אופטימיים ונהגו להתפלל יחדיו בכנסייה לילדים.

== מותה ==
ב-11 בפברואר 1689, לאחר שיצאה לרכב, המלכה החלה להרגיש כאבים חזקים בבטנה. בבוקר שלמחרת היא נפטרה, ככל הנראה מדלקת התוספתן. באותו הזמן צצו שמועות שטענו כי חמתה של מארי לואיז, מריאנה מאוסטריה, הרעילה את כלתה משום שלא הצליחה להיכנס להריון. שמועות אלו היו חסרות כל בסיס, שכן המלכה האם וכלתה היו קרובות מאוד ומריה אנה לקחה את מותה בצרה קשה מאוד. המלך קרלוס השני היה שבור לב ממותה של רעייתו האהובה, אולם המדינאים הספרדיים מיהרו לחפש לו מלכה חדשה, ושנה לאחר מותה של מארי לואיז הוא נישא למריה אנה מנויבורג.

== אילן יוחסין ==

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ילידות 1662
קטגוריה:נשות מלכים ספרדים
קטגוריה:בית אורליאן
קטגוריה:נסיכות צרפתיות
קטגוריה:נפטרים ב-1689
באונדרי פארק

באונדרי פארק (באנגלית: Boundary Park) הוא מגרש הכדורגל הגדול בעיר אולדהאם, אנגליה ומגרשה הביתי של אולדהאם אתלטיק אשר משחקת בליגה השלישית באנגליה.
המגרש נחשב לקר ביותר בין מגרשי כדורגל ברחבי אנגליה והשני בגובהו אחרי 'האוטורנס', מגרשה הביתי של וסט ברומיץ' אלביון.
באצטדיון יש 13,635 מושבים. כמות הצופים הגבוהה ביותר שנרשמה באצטדיון הייתה 47,671 במשחק גביע מול שפילד ונסדיי עוד כשהיו באצטדיון יציעי עמידה. מאז 1994 נבנו כיסאות בכל היציעים.

בשנת 2006 הציגה הנהלת אולדהאם אתלטיק את התוכניות העתידיות שלהם לגבי המגרש. התכנון הוא לבנות יציע נוסף ולאחר השלמת בניתו יהיו 16,000 מושבים. בנוסף מתכננת ההנהלה לבנות מלון 4 כוכבים בתחומי האצטדיון, בריכת שחיה ומועדון כושר.

==קישורים חיצוניים==

* [http://www.worldstadiums.com/stadium_pictures/europe/united_kingdom/scotland/oldham_boundary_park.shtml באונדרי פארק] ב-[http://www.worldstadiums.com/ World Stadiums]
* [https://web.archive.org/web/20080402032929/http://www.stadiumguide.com/boundarypark.htm באונדרי פארק] ב-[https://web.archive.org/web/20090708044302/http://www.stadiumguide.com/index.htm Stadium Guide]

קטגוריה:אצטדיוני כדורגל באנגליה
קטגוריה:אולדהאם אתלטיק
נסיב אבקריוס ביי

נסיב אבקריוס ביי (1 במאי 1878 - 7 בספטמבר 1946) היה עורך דין ערבי נוצרי שפעל בארץ ישראל בתקופת המנדט הבריטי ונחשב לאחד מגדולי עורכי הדין הפליליים בארץ ישראל באותה תקופה.

== חייו ==
נסיב אבקריוס נולד בשנת 1878 בקהיר בירת מצרים למשפחה יוונית-אורתודוקסית אמידה. בתחילת המאה העשרים קיבל תואר במשפטים בפריז. תפקידו הציבורי הראשון היה שופט מחוזי בח'רטום בירת סודאן, ולאחר מכן שימש כפקיד בכיר במשרד המשפטים המצרי. בשנת 1919 קיבל מידי פואד הראשון מלך מצרים את תואר הכבוד "ביי".

עם תחילת המנדט הבריטי, בקיץ 1920, הגיע אבקריוס לירושלים לשמש מנהל בתי המשפט וכמורה בבית הספר המנדטורי למשפטים. אחר כך פתח את משרדו הפרטי הפך המשרד לאחד ממשרדי עורכי הדין המצליחים בארץ ישראל באותה עת. במשך שנות השלושים היה נסיב אבקריוס עורך הדין הפלילי הבולט ביותר בארץ ישראל. הוא הכיר את השופטים, היה מקושר למינויים והיה בעל יכולת הופעה מרשימה. אבקריוס נחשב לעורך הדין הנועז והיקרן מבין כל עורכי הדין המקומיים. הוא העז לכתוב בכתבי הטענות דברי ביקורת על השופטים שבפניהם הופיע, אך תמיד בגבולות המותר. אבקריוס ביי היה שותפו של עורך הדין דוד גויטיין, לימים שופט בית המשפט העליון של מדינת ישראל. בשנות הארבעים הפך משרדם להיות המשרד המוביל, בזכות כל הערעורים בהם זכו בדין.

אחד המשפטים הנודעים שבהם הופיע אבקריוס היה משפטו של ראובן שיינצוייט שהואשם ברצח המהנדס יעקב צוואנגר, פרשה הידועה כ"הרצח בחולות תל נוף".

אבקריוס התאהב ביהודיה בשם לאה טננבוים, הצעירה ממנו בכשלושים שנה, והשניים נישאו באלכסנדריה שבמצרים בשנת 1930 ונולדו להם שתי בנות. לכבוד אשתו בנה עורך הדין האמיד בשנת 1934 בית מפואר בשכונת רחביה בירושלים, שנודע בשם "וילה לאה". על פי ההספד שלו בעיתון "הארץ" התגייר למענה.

במרוצת הזמן ירד אבקריוס מנכסיו. לאחר התרוששותו עזבה לאה את אבקריוס ו"וילה לאה" הושכרה בשנת 1936 להיילה סלאסי קיסר אתיופיה, שגלה מארצו לאחר כיבושה בידי האיטלקים. בני הזוג התגרשו בשנת 1945.

נסיב אבקריוס ביי פרש מעריכת דין במהלך מלחמת העולם השנייה ונפטר בשנת 1946 בירושלים בחוסר כל, בבית מלון בעיר העתיקה. הוא נקבר בבית הקברות הקתולי בהר-ציון. עם מותו כתב עליו דוד גויטיין דברי הספד:

לאחר קום מדינת ישראל הפכה "וילה לאה" לרכושו של האפוטרופוס הכללי, ושוכנו בה, בזה אחר זה, אישים בכירים כמשה דיין, אליעזר קפלן ויוסף בורג.
==ראו גם==
*וילה לאה

==קישורים חיצוניים==
מבחר כתבות על משפטים בהם שימש כסניגור
* 
* 
* 
* 
* 
* 
==הערות שוליים==

קטגוריה:החברה הפלסטינית בארץ ישראל המנדטורית: אישים
קטגוריה:עורכי דין ארץ-ישראלים
קטגוריה:נוצרים פלסטינים
קטגוריה:נוצרים מצרים
קטגוריה:ילידי 1878
קטגוריה:נפטרים ב-1946
The Red Jumpsuit Apparatus

The Red Jumpsuit Apparatus (דה רד ג'מפסוט אפארטוס ובראשי תיבות RJA) היא להקה שהוקמה בשנת 2003 בג'קסונוויל שבפלורידה.

== היסטוריית הלהקה ==
הרד ג'מפסוט אפארטוס הוקמה על ידי רוני וינטר ודיוק קיצ'נס כשהיו בתיכון. הם נפגשו בשיעור על תולדות המוזיקה, כאשר רוני היה בכיתה י"ב ודיוק בכיתה י"א.
הלהקה התחילה כלהקה מקומית במידלבורג, פלורידה, עיירה דרומית לג'קסונוויל, השם "דה רד ג'מפסוט אפארטוס" נבחר על ידי מיקום מילים אקראיות על קיר מסוים, ואחד מחברי הלהקה נדרש ללכת ולבחור שלוש מילים כאשר עיניו מכוסות. <br />

דה רד ג'מפסוט אפארטוס הוציאו את הדמו שלהם, הנקרא על שמם ב-2005. לאחר מכן הוציאו עוד דמו בו נכללו גרסאות התחלתיות לשירים "Face Down", "Ass Shaker" ו-"Justify". ב-2006 יצא אלבום הבכורה, "Don't You Fake It", הכולל את הסינגלים "Face Down", "False Pretense", "Your Guardian Angel" ו-"Damn Regret". האלבום הגיעה למעמד אלבום זהב, עם מכירות של למעלה מ-500,000 עותקים. בקיץ של 2006, יצאה הלהקה לסיבוב הופעות במסגרת ה-Warped Tour.
בפברואר 2007 הלהקה לקחה חלק בסיבוב ההופעות Take Action! שפעל נגד התאבדות של צעירים ונגד התעללויות בבעלי חיים, לצד הלהקות מיי כמיקל רומנס ורייז אגיינסט. השיר שלהם, "In Fate's Hands" (שהוא הגרסה הסופית לשיר מהדמו "Ass Shaker") נמצא בפסקול המשחק Madden NFL 07.<br />
גרסת הדלוקס (דיסק\DVD) של אלבום הבכורה "Don't You Fake It" יצאה באפריל 2007, ובה נמצאים גם שירים שלא יצאו לאור כמו "Disconnected" וגרסה אקוסטית לסינגל "Face Down".

== דיסקוגרפיה ==

== קישורים חיצוניים ==

* 

קטגוריה:להקות אמריקאיות
קטגוריה:להקות פופ פאנק
קטגוריה:אמני וירג'ין רקורדס
יאנג בויז ברן

יאנג בויז ברן (בגרמנית: BSC Young Boys) הוא מועדון כדורגל שווייצרי מהעיר ברן המשחק בליגת העל השווייצרית. שם המועדון נועד לבדל עצמו ממועדון הספורט "אולד בויז" מהעיר בזל.

הישג השיא של המועדון במסגרות האירופאיות היה חצי גמר גביע אירופה לאלופות בעונת .

== היסטוריה ==
המועדון נוסד בשנת 1898, ובתחילה לא שיחק בליגה מאורגנת אלא במגוון תחרויות בינלאומיות. בשנת 1900 התחיל הקבוצה באופן פעיל לשחק בליגת העל השווייצרית, ועל אף שלא חוותה הצלחה בשנים הראשונות והשתתפה בעיקר במאבקי תחתית, בעונת 1902/1903 זכתה לראשונה באליפות.

בין עונות 1908/09 ל-1910/11 שלטה יאנג בויז בליגה באופן מוחלט וזכתה בשלוש אליפויות רצופות. ב-40 השנים הבאות זכתה הקבוצה ארבע פעמים ב ובשש אליפויות, מהן ארבע רצופות בין 1956/57 ל-1959/60.

הקבוצה החלה את דרכה האירופית בעונת , אז שיחקה בגביע אירופה (כיום ליגת האלופות) והוגרלה בסיבוב הראשון מול קבוצת ואשאש מהונגריה, אך הפסידה לה והודחה מהטורניר. כבר בעונה שלאחר מכן הגיעה הקבוצה להישגה הגדול ביותר באירופה. היא הוגרלה בסיבוב הראשון מול מ.ט.ק. בודפשט ההונגרית, גברה עליה והמשיכה לרבע הגמר, בו גברה על ויסמוט קרל מרקס שטאט מגרמניה המזרחית. בחצי הגמר פגשה יאנג בויז את סטאד ריימס הצרפתית והפסידה לה, אך קבעה את הישג השיא שלה במפעלים היבשתיים.

בעונת 1976/77 שיחקה הקבוצה בגביע האינטרטוטו, אז שיחקה בשלב הבתים מול מאלמה משוודיה, אדמירה ואקר מדלינג מאוסטריה ובית"ר ירושלים מישראל. המשחק בשווייץ בינה לבין בית"ר נגמר בניצחון שווייצרי 3–6 ולאחר מכן תיקו בישראל בתוצאה 1-1.

בעונת 1987/88 שיחקה הקבוצה בגביע המחזיקות, אז גברה בסיבוב הראשון על קבוצת דונייסקה סטרדה מצ'כוסלובקיה ובסיבוב השני גברה על קבוצת דן האג מהולנד אך הודחה בשלב רבע הגמר על ידי קבוצה נוספת מהולנד, אייאקס אמסטרדם.

בעונת שיחקה הקבוצה בגביע האינטרטוטו, אז הוגרלה מול קבוצות אלקטרופטור קראיוב מרומניה, קארלסרוהה מגרמניה האקן משוודיה והפועל באר שבע מישראל. המשחק בין באר שבע ליאנג בויז נגמר בניצחון ישראלי 0–1.

בשנת 2018 המועדון זכה באליפות שווייץ לאחר 32 שנה, האליפות ה-12 בתולדות המועדון. באותה העונה, המועדון העפיל לראשונה בתולדותיו לשלב הבתים של ליגת האלופות. המועדון זכה ברצף של 3 אליפויות לאחר מכן, והשלים את האליפות ה-15 שלו בהיסטוריה ב-2021. עד תחילת עונת 2024/25, היא זכתה בשש אליפויות בשבע שנים בליגה השווייצרית.

==סגל שחקנים==
; נכון ל-7 ביוני 2024

 (קפטן)

==תארים והישגים==
*הסופר-ליג השווייצרי:
**אלופה (17): 1903, 1909, 1910, 1911, 1920, 1929, 1957, 1958, 1959, 1960, 1986, 2018, 2019, 2020, 2021, 2023, 2024
*הגביע השווייצרי:
**זוכה (8): 1930, 1945, 1953, 1958, 1977, 1987, 2020, 2023
*גביע אירופה לאלופות: חצי גמר: 1959
*גביע המחזיקות: רבע גמר: 1988
*קופה דלה אלפי: 1974

==בתרבות פופולרית==
* מריו, הדמות הראשית בסרט הקולנוע "מריו" משנת 2018, הוא חלוץ מרכזי בנבחרת הנוער של יאנג בויז.

==קישורים חיצוניים==

*

==הערות שוליים==

*
קטגוריה:קבוצות כדורגל שווייצריות
קטגוריה:קבוצות כדורגל שהוקמו ב-1898
קטגוריה:ברן: ספורט
הפארק הלאומי ארתור'ס פאס

הפארק הלאומי ארתור'ס פאס (באנגלית: Arthur's pass national park) הוא פארק לאומי הממוקם במרכז האי הדרומי של ניו זילנד, סביב מעבר ההרים הנושא את אותו השם. הפארק משתרע על שטח של 1143 ק"מ רבוע והוכרז כפארק לאומי בשנת 1929 והיה הפארק הלאומי השלישי בניו זילנד והראשון באי הדרומי.

מעבר ההרים ארתור'ס פאס נמצא באלפים הדרומיים בגובה של 920 מטר מעל פני הים ומאפשר חצייה של רכס ההרים ממזרח למערב. בתחומי הפארק הלאומי נמצאים גם הכפר ארתור'ס פאס, הממוקם מזרחית לנקודה הגבוהה ביותר במעבר ההרים ומשמש כנקודת התארגנות ויציאה לפעילויות בפארק וכן כביש 73 החוצה את המעבר. בין הפעילויות הבולטות בפארק ניתן למנות טיולים רגליים, טיפוס הרים, טיפוס מצוקים וסקי.

==קישורים חיצוניים==

* [http://www.doc.govt.nz/templates/PlaceProfile.aspx?id=38430 הפארק הלאומי ארתור'ס פאס] באתר ה-DOC, מחלקת השימור של ניו זילנד

קטגוריה:ניו זילנד: פארקים לאומיים
קטגוריה:קנטרברי (ניו זילנד)
אדוארד וירטס

אדוארד וירטס (בגרמנית: Eduard Wirths; 4 בספטמבר 1909 – 20 בספטמבר 1945) היה איש האס אס ופושע מלחמה נאצי, שירת כרופא האס אס הראשי במחנה ההשמדה אושוויץ מספטמבר 1942 עד ינואר 1945. בפיקודו שירתו במחנה כעשרים רופאי אס אס - בהם יוזף מנגלה, קרל קלאוברג והורסט שומאן, ונערכו ניסויים רפואיים מחרידים בבני אדם, בניגוד מוחלט לאתיקה הרפואית ולמשפט הבינלאומי.

==שנים מוקדמות ושירות צבאי==
וירטס נולד בעיר גרולדסהאוזן (Geroldshausen, ליד וירצבורג) בבוואריה, גרמניה, למשפחה קתולית בעלת נטייה לסוציאל-דמוקרטיה. אביו שירת כחובש צבאי במלחמת העולם הראשונה ובעקבות שירותו סבל מדיכאון, נטה לפציפיזם ועודד את בניו ללמוד רפואה. אדוארד הושפע במיוחד מאביו ונחשב לרופא קפדן, צייתן ואמין - תכונות שסייעו בקידום דרכו המקצועית. אחיו הצעיר הלמוט וירטס היה גינקולוג מצליח שהגיע לאושוויץ כדי להשתתף בניסויים רפואיים, אך התקשה להתמודד עם המראות הקשים ועזב לאחר מספר ימים. 

וירטס למד רפואה באוניברסיטת וירצבורג בשנים 1930–1935, ובאותה תקופה היה לתומך נלהב של המפלגה הנאצית. ביוני 1933 הצטרף למפלגה ולאס אה, בשנת 1934 התנדב לאס אס ובשנת 1939 הצטרף לוואפן אס אס והשתתף בלחימה בנורווגיה ובחזית המזרחית. באביב 1942 עבר התקף לב ונשלח לשירות עורפי - הוא בחר לעבור הכשרה ניהולית במחנה הריכוז דכאו ומונה לרופא האס אס הראשי במחנה הריכוז נוינגמה ביולי 1942.

==שירות באושוויץ==
בספטמבר 1942 קודם לדרגת האופט-שטורמפיהרר (סרן) ומונה לרופא האס אס הראשי במחנה ההשמדה הגדול ביותר - אושוויץ, בעקבות הישגיו כרופא ונאמנותו למפלגה הנאצית. אחד מיעדיו הראשונים בתפקיד היה ניסיון לעצור את מגפות הטיפוס שפגעו באנשי האס אס במחנה (שירתו שם אלפי שומרים) - ניסיון שהסתיים בהצלחה חלקית. וירטס זכה להערכה רבה ממפקד המחנה רודולף הס, וסיפק הגנה יחסית לאסירים שעבדו בפיקודו, לרבות רופאים. וירטס הרבה לשבח את עבודתו של יוזף מנגלה, והמליץ לקדמו בדרגה באוגוסט 1944. 

וירטס היה אחראי לניסויים רפואיים שרירותיים, פסאודו-מדעיים ואכזריים, שהובילו למותם של אסירים רבים, לרבות ניסויים הקשורים בגינקולוגיה ובמחלת הטיפוס. הוא חקר בעיקר גידולים בצוואר הרחם ותהליכי עיקור נשים באמצעות הסרת שחלות וקרינה. הניסויים בוצעו בנשים יהודיות בבלוק 10, וכללו בין השאר הליכי כריתה של צוואר הרחם. באביב 1943 האחריות לניהול הסלקציות במחנה עברה מהמפקדה לצוות הרפואי בראשותו של וירטס, שביצע סלקציות בעצמו. הוא תיעד את כל מקרי המוות של האסירים במחנה כמוות מסיבות טבעיות אף על פי שרובם נרצחו, ובני אדם שנרצחו בתאי הגזים עם הגעתם למחנה לא נכללו בתיעוד כלל - אופן התיעוד נידון במהלך משפט אייכמן. בספטמבר 1944 קודם לדרגת שטורמבאנפיהרר (רב-סרן), ולקראת תום המלחמה קודם לדרגת אוברשטורמבאנפיהרר ס"ס (מקבילה לסגן-אלוף).

בסיום מלחמת העולם השנייה נלכד בידי בעלות הברית והוחזק בידי כוח בריטי. ביודעו שצפוי לו אישום בפשעי מלחמה, התאבד בתלייה ב-20 בספטמבר 1945.

==קישורים חיצוניים==

* [http://www.yadvashem.org/yv/he/exhibitions/righteous-auschwitz/hautval.asp על פעילותו של וירטס באושוויץ], באתר יד ושם

קטגוריה:פושעי מלחמה נאצים
קטגוריה:רופאים נאצים
קטגוריה:סגל מחנות אושוויץ
קטגוריה:מתאבדים: נאצים
קטגוריה:מחנה הריכוז נוינגמה
קטגוריה:ניסויים_בבני_אדם_על_ידי_הנאצים:_פושעים
קטגוריה:גרמנים שנולדו ב-1909
קטגוריה:גרמנים שנפטרו ב-1945
קטגוריה:נאצים שנפטרו במעצר
We Care a Lot

We Care a Lot ("אכפת לנו מאוד") הוא אלבומם הראשון של להקת פיית' נו מור. האלבום לא היה מוכר לכשיצא לראשונה, עיקר פרסומו הגיע רק לאחר יציאתו בשנית כעשור לאחר מכן. השיר הפותח את האלבום הפך לסינגל המוצלח ביותר שלהם, שהיווה סאטירה על ארגוני צדקה שונים כלייב אייד ובמיוחד על השיר "We Are the World". גרסה נוספת לשיר "As the Worm Turns" הוקלטה מחדש עם מייק פאטון ושוחררה כבי-סייד בתקופת האלבום Angel Dust.

==רשימת שירים==
# "We Care a Lot" <small>(מילים: מוזלי; לחן: גולד/בוטום)</small>
# "The Jungle" <small>(מילים: מוזלי; לחן: בוטום/גולד/בורדין)</small>
# "Mark Bowen" <small>(מילים: גולד/מוזלי; לחן: גולד/בורדין)</small>
# "Jim" <small>(לחן: מרטין)</small>
# "Why Do You Bother" <small>(מילים: מוזלי; לחן: גולד/בורדין/בוטום)</small>
# "Greed" <small>(מילים ולחן: גולד/מוזלי)</small>
# "Pills for Breakfast" <small>(לחן: בורדין/מרטין)</small>
# "As the Worm Turns" <small>(מילים: מוזלי; לחן: בוטום/גולד/מוזלי)</small>
# "Arabian Disco" <small>(מילים: מוזלי; לחן: גולד)</small>
# "New Beginnings" <small>(מילים ולחן: מוזלי)</small>

==משתתפים==
* צ'אק מוזלי - שירה
* ג'ים מרטין - גיטרה חשמלית
* בילי גולד - גיטרה בס
* רודי בוטום - קלידים
* מייק בורדין - תופים

==קישורים חיצוניים==

קטגוריה:אלבומי 1985
קטגוריה:פיית' נו מור
קטגוריה:אלבומים באנגלית
קטגוריה:אלבומי רוק אלטרנטיבי
Introduce Yourself

Introduce Yourself ("הצג את עצמך") הוא אלבומם השני של להקת פיית' נו מור. האלבום כלל עיבוד סאונד טוב יותר מאשר קודמו.

== רשימת שירים ==
# "Faster Disco" <small>(מילים: מוזלי; לחן: גולד/בוטום/מרטין)</small> - 4:16
# "Anne's Song" <small>(מילים ולחן: גולד/בוטום)</small> - 4:46
# "Introduce Yourself" <small>(מילים: בוטום/מוזלי; לחן: גולד/בוטום/בורדין/מרטין)</small> - 1:32
# "Chinese Arithmetic" <small>(מילים: מוזלי; לחן: מרטין/בורדין)</small> - 4:37
# "Death March" <small>(מילים: מוזלי; לחן: גולד/בוטום/מרטין)</small> - 3:02
# "We Care A Lot" <small>(מילים: מוזלי; לחן: גולד/בוטום)</small> - 4:02
# "R N' R" <small>(מילים: גולד/מוזלי; לחן: גולד/מרטין)</small> - 3:11
# "The Crab Song" <small>(לחן: גולד/בורדין/מרטין; מילים: מוזלי)</small> - 5:52
# "Blood" <small>(מילים ולחן: מוזלי)</small> - 3:42
# "Spirit" <small>(מילים ולחן: גולד)</small> - 2:52

== משתתפים ==
* צ'אק מוזלי - שירה
* ג'ים מרטין - גיטרה חשמלית
* בילי גולד - גיטרה בס
* רודי בוטום - קלידים
* מייק בורדין - תופים

==קישורים חיצוניים==

== הערות שוליים ==

קטגוריה:אלבומי 1987
קטגוריה:פיית' נו מור
קטגוריה:אלבומים באנגלית
The Real Thing

The Real Thing ("הדבר האמיתי") הוא אלבומם השלישי של להקת פיית' נו מור, והראשון שלה עם הסולן מייק פאטון. האלבום היה להצלחה, ווידאו קליפים לשני סינגלים ("Epic" ו-"Falling to Pieces") הופיעו ללא הרף ב-MTV באותה תקופה.

האלבום הכיל גם גרסת כיסוי לשירם של בלאק סבאת' "War Pigs", שיר מחאה אנטי-מלחמתי.

== רשימת שירים ==
# "From out of Nowhere" <small>(מילים: פאטון; לחן: גולד/בוטום)</small> - 3:21
# "Epic" <small>(מילים: פאטון; לחן: גולד/בוטום/בורדין/מרטין)</small> - 4:51
# "Falling to Pieces" <small>(מילים: פאטון; לחן: גולד/בוטום/מרטין)</small> - 5:17
# "Surprise! You're Dead!" <small>(מילים: פאטון; לחן: מרטין)</small> - 2:25
# "Zombie Eaters" <small>(מילים: פאטון; לחן: גולד/בוטום/בורדין/מרטין)</small> - 6:00
# "The Real Thing" <small>(מילים: פאטון/גולד; לחן: גולד/בוטום)</small> - 8:12
# "Underwater Love" <small>(מילים: פאטון; לחן: גולד/בוטום)</small> - 3:36
# "The Morning After" <small>(מילים: פאטון; לחן: גולד/בוטום/מרטין)</small> - 3:40
# "Woodpecker from Mars" <small>(לחן: מרטין/בורדין)</small> - 5:41
# "War Pigs" <small>(באטלר/איומי/אוסבורן/וורד)</small> - 7:42
# "Edge of the World" <small>(מילים: פאטון; לחן: גולד/בוטום/בורדין)</small> - 4:10

== משתתפים ==
* מייק פאטון - שירה
* ג'ים מרטין - גיטרה חשמלית
* בילי גולד - גיטרה בס
* רודי בוטום - קלידים
* מייק בורדין - תופים

==קישורים חיצוניים==

* - סקירה וביקורת של האלבום

== הערות שוליים ==

קטגוריה:אלבומי 1989
קטגוריה:פיית' נו מור
קטגוריה:אלבומים באנגלית
קטגוריה:אלבומי פלטינה בארצות הברית
Angel Dust

Angel Dust ("אבק מלאכים") הוא אלבומה הרביעי של להקת פיית' נו מור, השני שלה עם הסולן מייק פאטון, והאחרון בו ניגן הגיטריסט ג'ים מרטין. מגזין !Kerrang מיקם את האלבום במקום הראשון ברשימת 50 האלבומים המשפיעים ביותר של שנות ה-90, ומעריצי הלהקה מחשיבים אותו לטוב ביותר שלה. אלבום זה הוא מורכב, ומכיל שירים שנוטים לכיוון נסיוני יותר.

האלבום מכיל את גרסת הלהקה לנעימת הנושא מתוך סרט הקולנוע קאובוי של חצות, וכן גרסת כיסוי לשירם של הקומודורז "Easy".

נכון ליולי 2007, האלבום נמכר בכשלושה מיליון עותקים והוא הרווחי ביותר של הלהקה.

== רשימת שירים ==
# "Land of Sunshine" <small>(מילים: פאטון; לחן: גולד/בוטום)</small> - 3:44
# "Caffeine" <small>(מילים: פאטון; לחן: גולד/פאטון)</small> - 4:28
# "Midlife Crisis" <small>(מילים: פאטון; לחן: גולד/בוטום/בורדין/פאטון)</small> - 4:21
# "RV" <small>(מילים: פאטון; לחן: גולד/בוטום/פאטון)</small> - 3:43
# "Smaller and Smaller" <small>(מילים: פאטון; לחן: גולד/בוטום/בורדין/ואלאס)</small> - 5:11
# "Everything's Ruined" <small>(מילים: פאטון/גולד; לחן: גולד/בוטום/פאטון)</small> - 4:33
# "Malpractice" <small>(מילים ולחן: פאטון)</small> - 4:02
# "Kindergarten" <small>(מילים: פאטון/בוטום; לחן: גולד/מרטין)</small> - 4:31
# "Be Aggressive" <small>(מילים ולחן: בוטום)</small> - 5:41
# "A Small Victory" <small>(מילים: פאטון; לחן: גולד/בוטום/בורדין/פאטון)</small> - 4:57
# "Crack Hitler" <small>(מילים: פאטון; לחן: גולד/בוטום/בורדין)</small> - 4:39
# "Jizlobber" <small>(מילים: פאטון/מרטין; לחן: מרטין)</small> - 6:38
# "Midnight Cowboy" <small>(ג'ון בארי)</small> - 4:12
# "Easy" <small>(ליונל ריצ'י)</small> - 3:04
# "As the Worm Turns" <small>(מילים: מוזלי; לחן: בוטום/גולד/מוזלי)</small> - 2:39 - בגרסת האלבום ביפן.

== משתתפים ==
* מייק פאטון - שירה
* ג'ים מרטין - גיטרה חשמלית
* בילי גולד - גיטרה בס
* רודי בוטום - קלידים
* מייק בורדין - תופים

==קישורים חיצוניים==

* 

== הערות שוליים ==

קטגוריה:אלבומי 1992
קטגוריה:פיית' נו מור
קטגוריה:אלבומים באנגלית
קטגוריה:אלבומי זהב באוסטרליה
Album of the Year

Album of the Year ("אלבום השנה") הוא אלבומם השישי והאחרון של להקת פיית' נו מור, והיחיד שבו השתתף הגיטריסט ג'ון הדסון. למרות שמו, האלבום לא התקבל בהתלהבות בידי המעריצים, שחשו כי הלהקה סטתה מהסגנונות שהביאו לתהילתה. סולן הלהקה מייק פאטון עצמו ציין, כי הם התחילו ליצור "מוזיקה גרועה".

נכון ליולי 2007, האלבום מכר 217,000 עותקים בארצות הברית, והיה לאלבום הלהקה עם היקף המכירות הנמוך ביותר בהשוואה לקודמיו. אולם, באוסטרליה האלבום הגיע למקום הראשון במצעד הפזמונים והגיע למעמד אלבום פלטינה כאשר מכר 70,000 עותקים.

== רשימת שירים ==
# "Collision" <small>(הדסון/פאטון)</small> - 3:42
# "Stripsearch" <small>(הדסון/פאטון/בורדין/גולד)</small> - 4:29
# "Last Cup of Sorrow" <small>(פאטון/גולד)</small> - 4:20
# "Naked in Front of the Computer" <small>(פאטון)</small> - 2:08
# "Helpless" <small>(פאטון/בורדין/גולד)</small> - 5:26
# "Mouth to Mouth" <small>(הדסון/פאטון/בורדין/גולד)</small> - 3:48
# "Ashes to Ashes" <small>(הדסון/פאטון/בורדין/גולד/בוטום)</small> - 3:37
# "She Loves Me Not" <small>(פאטון/בורדין/גולד)</small> - 3:29
# "Got That Feeling" <small>(פאטון)</small> - 2:20
# "Paths of Glory" <small>(הדסון/פאטון/בורדין/גולד/בוטום)</small> - 4:17
# "Home Sick Home" <small>(פאטון)</small> - 1:59
# "Pristina" <small>(פאטון/גולד)</small> - 3:51
# "The Big Kahuna" בגרסת האלבום ביפן - 2:20
# "Light Up and Let Go" בגרסת האלבום ביפן - 3:07

== משתתפים ==
* מייק פאטון - שירה
* ג'ון הדסון - גיטרה חשמלית
* בילי גולד - גיטרה בס
* רודי בוטום - קלידים
* מייק בורדין - תופים

==קישורים חיצוניים==

קטגוריה:אלבומי 1997
קטגוריה:פיית' נו מור
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי רוק אלטרנטיבי
שמחה לאיד

"חזרה למנזר", יצירתו של אדוארד ז'באלה משנת [[1868. ניתן לראות את השמחה לאיד על פני הנזירים הצופים בנזיר המנסה לאלף את החמור.]]
שִׂמְחָה לְאֵיד היא רגש של שמחה נוכח אידו (אסונו או מפלתו) של האחר. היא עשויה לנבוע מקנאה, תחרותיות ושנאה. הביטוי "אין שמחה כמו שמחה לאיד" מעיד על עוצמת רגש זה. שמחה לאיד היא הפן השלילי שבשמחה, יש בה דמיון וקרבה לקנאה, שבה עינו של האדם צרה במה שיש לזולתו.

המושג העברי מוזכר בספר משלי: . במשלי נמצא עוד ביטוי דומה: . בספרות חז"ל נמצא גם הביטוי המקביל "מתכבד בקלון חבירו".

במשנה, במסכת עבודה זרה (המשנה הראשונה) מופיע "אידם של עובדי כוכבים", הכוונה לחגים של אנשים שמאמינים באלילים (פסלים וכדומה).
הגמרא מסבירה שזה בלשון סגיא נהור, במקום להגיד "חגיהם של עובדי כוכבים", אמרו "שברם של עובדי כוכבים". מכאן שמשמעות המילה "איד" היא שבר, ומשמעות הביטוי היא"שמחה לשבר", של אדם אחר.

מונח דומה בשפה הגרמנית, Schadenfreude, נקלט בצורה זו ברבות משפות המערב.

הפילוסוף ארתור שופנהאואר, שעסק רבות בנושא הרגש, כתב כי "להרגיש קנאה זה אנושי, להרגיש שמחה לאיד זה שטני". פרידריך ניטשה תיאר את ההומור כ-"שמחה לאיד במצפון שקט".

==לקריאה נוספת==
* הרב ישראל דנדרוביץ, הזכרת מפלת האויבים בהודאת פורים וחנוכה (שמחה על מפלת האויב ביהדות), בתוך קובץ בית אהרן וישראל, גיליון קפג, שבט-אדר תשע"ו, עמודים: קנט-קסד.

==קישורים חיצוניים==

* 
* 
* 

קטגוריה:רגשות
קטגוריה:ניבים וביטויים תנ"כיים
דרגות חופש (פיזיקה וכימיה)

בתחומים מדעיים רבים, ובפרט בפיזיקה ובכימיה, דרגות החופש של מערכת נתונה הן קבוצה של פרמטרים עצמאיים המתארים, עבור מודל מתמטי מסוים, את כלל המצבים בהם יכולה להימצא המערכת. כלומר, מצב המערכת תלוי (לפי המודל) אך ורק בערכם של פרמטרים הללו, וניתן לשנות כל אחד מהם, כך שהאחרים יישארו קבועים. בניסוח יותר פורמלי, מספר דרגות החופש של מערכת הוא מספר הערכים הבלתי-תלויים (המינימלי) המאפשר לתאר את מצבה באופן חד חד ערכי.


== דוגמאות ==
[[שש דרגות חופש של תנועת חלקיק במרחב]]
במכניקה קלאסית, מקובל לתאר את תנועתו של חלקיק במרחב, בשלושה רכיבי מקום (בקואורדינטות קרטזיות), ובשלושה רכיבי מהירות. אם כל אלה בלתי תלויים זה בזה, אומרים שלחלקיק יש שש דרגות חופש.

לדוגמה, למכל גז שיש בו N חלקיקים, יש 6N דרגות חופש – 6 דרגות לכל חלקיק. העובדה שהחלקיקים חסומים בתחום מרחבי מסוים אינה פוגעת במספר דרגות החופש. לעומת זאת, חלקיק שתנועתו מוגבלת על ידי משוואות, מפסיד דרגות חופש. לכן, בפועל ניתן לתאר בקירוב מערכות הבנויות ממספר רב של חלקיקים בעזרת מספר מצומצם של דרגות חופש. דרגות חופש נוספות למולקולה מגיעות מויברציות, שניתן למדל אותם פיזיקלית כקפיץ.

באותו אופן, לתנועת כלי רכב יבשתי בכביש מפולס יש 4 דרגות חופש – שתיים לתיאור המקום, ושתיים לתיאור המהירות. לעומת זאת לדיסקית במשחק הוקי קרח יש 5 דרגות חופש: 4 לתיאור המקום והתנועה על המשטח הדו-ממדי, ועוד אחת לתיאור תנועת הסיבוב של הדיסקית סביב עצמה.

בתורת היחסות הכללית, משפט העדר השיער קובע כי צופה לחור שחור יציב יש שלוש דרגות חופש: מסה, תנע זוויתי, ומטען חשמלי.

במקרים רבים, מספר דרגות החופש תלוי בחלק של המערכת שאותו מבקשים לתאר. לדוגמה, כדי להבין תאונת דרכים, ייתכן שיש צורך במשתנים רבים, בנוסף למקום ולמהירות כגון: לחץ האוויר בכל גלגל, המסה הכוללת, הטמפרטורה. אם מבקשים לדייק, מספר דרגות החופש מתאר את המודל המתמטי של המערכת הפיזיקלית (ובפרט, את החלק שאותו מעוניינים למדל, ולא את המערכת הפיזיקלית כולה).

== ראו גם ==
* ממד (פיזיקה)
* דרגות חופש (מכניקה)
* דרגות חופש (סטטיסטיקה)

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיקה
קטגוריה:הנדסה
קטגוריה:סטטיסטיקה
ליונל ריצ'י

ליונל ריצ'י (באנגלית: Lionel Richie; נולד ב-20 ביוני 1949) הוא זמר, משורר, מפיק, ומוזיקאי אמריקאי.

== ביוגרפיה ==
ריצ'י נולד ב-20 ביוני 1949 בפרבר של טסקיגי, אלבאמה.

ריצ'י התחיל את דרכו כמוזיקאי בלהקת הסול הקומודורז בסוף שנות השישים בה הוא היה הסולן ונגן הסקסופון. בהתחלה הלהקה חתמה על חוזה עם חברת התקליטים אטלנטיק רקורדס עמה הוציאו אלבום בכורה. בהמשך חתמה הלהקה חוזה עם חברת התקליטים מוטאון רקורדס ושימשה גם כלהקת החימום של חמישיית הג'קסונים.

בשנות השבעים הקומדורז הפכו לאחת מלהקות ה-R&B ומוזיקת הנשמה המצליחות ביותר. ליונל ריצ'י היה אחראי ללהיטים הגדולים של הלהקה "Easy" ו-"Three Times a Lady". הצלחתו של ריצ'י בהלחנת שירים עבור מוזיקאים אחרים היוותה אחת הסיבות העיקריות לפירוקה של להקת הקומודורז.

בשנת 1975 התחתן ריצ'י עם ברנדה, ובשנת 1984 אימץ הזוג את התינוקת ניקול ריצ'י, בהתחלה באופן בלתי-רשמי ורק בהמשך באופן רשמי.

בשנת 1982 פתח ריצ'י בקריירת סולו עם אלבום בכורה אשר הגיע למקום ראשון במצעדי הפזמונים בארצות הברית. בשנת 1981 השתתף בשיר "Endless Love" של דיאנה רוס, אשר דורג על ידי מגזין הבילבורד כאחד מהשירים הטובים ביותר בכל הזמנים.

שני אלבומים נוספים אשר הוציא בהמשך: "Can Not Slow Down" (עם הלהיט Hello) ו-"Dancing On The Ceiling"' חיזקו את הסטטוס שלו ככוכב-על. נקודה שיא בקריירה שלו הייתה הופעה חיה עם השיר All Night Long באולימפיאדת לוס אנג'לס בשנת 1984. בשנת 1985 כתב יחד עם מייקל ג'קסון וקווינסי ג'ונס את שיר הצדקה המצליח We Are the World. בשנת 1986 זכה ריצ'י בפרס אוסקר ובפרס גלובוס הזהב על שירו "Say You, Say Me" אשר בוצע בסרט "לילות לבנים". לאחר האלבום "Dancing On The Ceiling" ריצ'י נטל הפסקה ארוכה, בין היתר, בשל מחלה במיתרי הקול, וב-1991 התפרקו נישואיו והוא התגרש.

ב-1992 הפיק ריצ'י את אלבום האוסף "Back to Front", אך לא הצליח לשחזר את ההצלחה הפנומנלית לה זכה בשנות השמונים. ארבע שנים לאחר הוצאת האלבום, ב-1996, התחתן ריצ'י עם דאיין אלכסנדר. בהמשך נולדו לזוג שני ילדים, מיילס וסופיה, ובשנת 2004 התגרשו.

בשנת 2000 עשה ריצ'י קאמבק עם אלבום חדש בשם "Renaissance" ולהיט חדש "Angel" אשר זכו להצלחה בעיקר באירופה. למרות הירידה המשמעותית במכירות התקליטים שלו, ריצ'י עדיין זוכה להצלחה רבה יחסית בהופעותיו החיות. אלבומו האחרון "Tuskegee" יצא במרץ 2012.

לאורך השנים מכר ריצ'י מעל 100 מיליון אלבומים כאשר 22 שירים שביצע הגיעו למצעד ה"טופ 10" האמריקאי, כולל 13 שירים בתקופת השיא שלו, בין השנים 1981 ל-1987.

באפריל 2023 בתו של ריצ'י – סופיה – התגיירה בעקבות אהבתה לבחור יהודי איתו לבסוף התחתנה.

== פרסים ==

== דיסקוגרפיה ==
=== אלבומי אולפן ===
* 1982: Lionel Richie
* 1983: Can't Slow Down
* 1986: Dancing on the Ceiling
* 1996: Louder Than Words
* 1998: Time
* 2000: Renaissance
* 2004: Just for You
* 2006: Coming Home
* 2009: Just Go
* 2012: Tuskegee

== קישורים חיצוניים ==

* 

* 
* 

==הערות שוליים==

קטגוריה:זמרים אמריקאים
קטגוריה:זמרי פופ אמריקאים
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:זוכי אוסקר: כותבי השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי פרס המוזיקה העולמי: אגדת מוזיקה
קטגוריה:זוכי פרס מרכז קנדי
קטגוריה:בוגרי אוניברסיטת טוסקג'י
קטגוריה:אמריקאים שנולדו ב-1949
קטגוריה:זוכי פרסי ה-BET: מפעל חיים
Rivers of Babylon

Rivers of Babylon (מאנגלית: נהרות בבל) הוא שיר בסגנון הספיריטואלז שנכתב על ידי ברנט דאו וטרוור מקנוטון מלהקת המלודיאנס בשנת 1970. השיר מבוסס על מזמור קל"ז בספר תהילים, המבטא את כמיהתם של היהודים היושבים בגולה לאחר חורבן בית המקדש הראשון והכיבוש הבבלי של ירושלים בשנת 586 לפני הספירה. נהרות בבל המתוארים במזמור הם נהר כבר ונהר הפרת. השיר מכיל גם מילים ממזמור תהילים י"ט פסוק ט"ו.

הגרסה הפופולרית ביותר של השיר הופקה על ידי להקת בוני אם ב-1978. השיר יצא כסינגל ונשאר בפסגת מצעד הפזמונים של בריטניה במשך חמישה שבועות. בבריטניה, השיר מכר מעל ל-1,985,000 עותקים ובכך הפך קיבל תואר "פלטינה משולשת".

==גרסאות כיסוי==
* ב-1972 הוציא ג'ימי קליף גרסת כיסוי כחלק מפסקול הסרט "The Harder They Come".
* ב-19 בנובמבר 1978 יצאה לשיר גרסת כיסוי בשוודית הקרויה: Kommer du ihåg Babylon? (האם אתה זוכר את בבל?) שבוצעה על ידי להקת הדאנס "סקיטס".
* ב-1992 ביצעה הלהקה הקרואטית "וואטרוגאסי" ("הכבאים") גרסת פרודיה לשיר זה בקצב הטורבו-פולק.
*ב-1998 ביצעה להקת "צליל וזמר" (באלבום "תן לנו לגדול") גרסת כיסוי בעברית, שמילותיה לקוחות מפרק אחר בספר תהלים - "בצאת ישראל ממצרים" (תהלים קי"ד).
* האחים נוויל פרסמו גרסת כיסוי לשיר באלבומם "ללכת בצל של החיים", אשר יצא באוקטובר 2004.
* שינייד או'קונור הקליטה גרסה משלה לשיר באלבומה "תאולוגיה" בשנת 2007.
* גרסאות פופולריות אחרות לשיר הוקלטו על ידי לינדה רונסטאדט, המלודיאנס, דניס בראון, סאבליים, סנאפ, סטיב ארל, דניאל אודונל, יאבי יו ולהקת "דבש מתוק ברוק".
* בשנת 2010, צורף השיר לאלבום ההופעה Hope for Haiti Now, שיצא למען רעידת האדמה בהאיטי.
* השיר גם זכה לגרסה בתוכנית הסאטירה הישראלית "אנחנו במפה" בתור המנון האצטדיונים "צהוב עולה" בשנת 2015.

==קישורים חיצוניים==

קטגוריה:שירי 1978
קטגוריה:שירי בוני אם
קטגוריה:שירים באנגלית
קטגוריה:שירים על נהרות
קטגוריה:שירים המבוססים על התנ"ך
קטגוריה:שירי דיסקו
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת הנסה רקורדס
צפון וייטנאם

הרפובליקה הדמוקרטית של וייטנאם (בווייטנאמית: Việt Nam Dân chủ Cộng hoà), הידועה גם כצפון וייטנאם, הייתה מדינה קומוניסטית ששלטה בחלק הצפוני של וייטנאם משנת 1954 עד 1976. המדינה הוכרזה בידי הו צ'י מין בהאנוי ב-2 בספטמבר 1945 בעקבות הסכמי ז'נבה, שבמסגרתם נקבע כי וייטנאם תחולק באופן זמני לשתי מדינות. צפון וייטנאם כללה את הפרובינציות טוקין ואנאם, שקודם לכן היו חלק מהודו-סין הצרפתית.

במלחמת וייטנאם נלחמה צפון וייטנאם לצד ה, המיליציה הקומוניסטית בדרום וייטנאם, נגד כוחות הממשלה הדרום וייטנאמית, שנעזרה בארצות הברית. המלחמה הסתיימה בניצחונה המוחלט של צפון וייטנאם, שכבשה את הדרום זמן קצר לאחר עזיבת הכוחות האמריקניים, ואיחדה את וייטנאם למדינה קומוניסטית אחת, הרפובליקה הסוציאליסטית של וייטנאם.

== חלוקת הודו-סין ==

בעקבות חלוקת וייטנאם בשנת 1954, אלפי וייטנאמים היגרו מהצפון לדרום ומהדרום לצפון. לדוגמה, כ-800 אלף נוצרים קתולים, שלפני כן גרו בצפון המדינה, עברו לדרומה לאחר החלוקה.

== יחסי חוץ ==
דרום וייטנאם

ממשלת האנוי יצאה למלחמה נגד דרום וייטנאם באמצעות הווייטקונג, בניסיון לכבוש את דרום וייטנאם ולאחד את המדינה תחת שלטון קומוניסטי. ב-1964 שלחה ארצות הברית תגבורת של חיילים לדרום וייטנאם. מדינות נוספות, כולל אוסטרליה, דרום קוריאה, תאילנד וניו זילנד שלחו גם הן כוחות צבאיים וסיוע צבאי למאמץ המלחמתי. סין והגוש הסובייטי סייעו לצפון וייטנאם. מלחמה זו ידועה בשם מלחמת וייטנאם (1955-1975). 

מדינות המערב ומדינות קומוניסטיות

צפון וייטנאם הייתה תחת בידוד דיפלומטי של מדינות רבות במערב, ועוד מדינות רבות אנטי-קומוניסטיות. בניגוד לכך, היא זכתה להכרה של כמעט כל המדינות הקומוניסטיות, כמו הגוש הסובייטי ועוד מדינות סוציאליסטיות של מזרח אירופה ומרכז אסיה, סין, קוריאה הצפונית, וקובה, וקיבלו סיוע ממדינות אלו.

==קישורים חיצוניים==

* 

קטגוריה:מדינות לשעבר באסיה
קטגוריה:וייטנאם: היסטוריה
קטגוריה:מדינות שהוקמו ב-1945
*
קטגוריה:מדינות לשעבר בתקופת המלחמה הקרה
ענן מגלן הקטן

ענן מגלן הקטן (SMC-Small Magellanic Cloud) הוא גלקסיה ננסית לא-סדורה בקבוצת הכוכבים טוקאן (קצהו הדרומי עובר את הגבול לקבוצת נחש מים קטן) שבשמי חצי הכדור הדרומי, אחת משתי הגלקסיות המרכיבות את ענני מגלן. הוא נראה לעין בלתי-מזוינת כחלק נפרד משביל החלב ושייך לקבוצת הגלקסיות הקבוצה המקומית. הענן היה ידוע לדרומיים הקדמונים, וכנראה הוזכר על ידי אמריגו וספוצ'י במכתב תוך כדי מסעו השלישי בשנים 1503-1504, אך הוא הוכר ונתגלה סופית על ידי פרדיננד מגלן במסעו סביב העולם בשנת 1519.

הגוף הראשי של ענן מגלן הקטן סווג כ-292 NGC בקטלוג הכללי החדש, אך כיום משתמשים בסיווג זה לעיתים לציון הגלקסיה. בנוסף, הרבה צבירי כוכבים וערפיליות השייכים לגלקסיה קיבלו מספרי NGC משלהם. גלקסיה זו נראית כחלק משביל החלב לעין בלתי מזוינת. היא נעה בסמוך לשביל החלב ממרחק של כ-197,000 שנות אור, מה שהופך אותה לגלקסיה הרביעית הקרובה ביותר לשביל החלב.

ייתכן שגלקסיית ענן מגלן הקטן היא דיסקת מוט מעוותת, שצורתה מתקבלת עקב כוחות הכבידה של שביל החלב וענן מגלן הגדול, אבל אין ביטחון בדבר. היא מכילה מספר ערפיליות וצבירי כוכבים אשר נראים בתצלומים או מבעד לטלסקופ.

הגלקסיה מכילה עצמים דומים לאלו של שביל החלב, בעיקר צבירים פתוחים, ערפיליות מתפשטות, שאריות סופרנובה, ערפיליות פלנטריות וצביר כדורי אחד, 121 NGC. הוא ממוקם מחוץ לאזור הצפוף של הגלקסיה, קצת צפונה אך לא רחוק מהרקע הקדמי של הצביר הכדורי 47 בטוקאן (104 NGC).

בענן מגלן הקטן גילתה הנרייטה ליוויט את הקשר תקופה-זוהר של משתנים קפאידים, שמאז נחשבת לשיטה האמינה ביותר הקיימת לקביעת מרחקים קוסמיים.

==ראו גם==
* ענן מגלן הגדול

==קישורים חיצוניים==

* [https://www.eso.org/public/images/eso1714a/zoomable/ תמונה של ענן מגלן הקטן ברזוליציה של 1.6 ג'יגה-פיקסל הניתנת להגדלה], טלסקופ VISTA
* 

קטגוריה:ערכים שבהם תבנית בריטניקה אינה מתאימה
קטגוריה:גלקסיות לא-סדורות ננסיות
קטגוריה:הקבוצה המקומית
קטגוריה:קבוצת הכוכבים טוקאן
קטגוריה:קבוצת הכוכבים נחש מים קטן
מאגר גנים

בגנטיקה של אוכלוסיות מאגר גנים (אנגלית: Gene pool) הוא הסכום הכולל של אללים ייחודיים במין או באוכלוסייה. מאגר גנים גדול מצביע על מגוון גנטי רחב, המקושר עם אוכלוסיות חזקות שיכולות לשרוד פרצים של ברירה חזקה. מגוון גנטי נמוך יכול לגרום לירידה בכשירות הביולוגית ולהגדיל את הסיכוי להכחדה.

כאשר לכל הפרטים באוכלוסייה יש פנוטיפ זהה לגבי תכונה מסוימת הם ידועים כמונומורפים. כאשר ניתן לצפות בפרטים בווריאנטים שונים של תכונה מסוימת אומרים עליהם שהם פולימורפיים.

==קישורים חיצוניים==

* 

קטגוריה:גנטיקה
קטגוריה:אבולוציה
קטגוריה:אקולוגיה
קטגוריה:שמירת טבע
נסון דורמה

נסון דורמה (באיטלקית: Nessun dorma - "אל יישן איש") הוא שמה של האריה המפורסמת ביותר באופרה "טורנדוט" של ג'אקומו פוצ'יני.

האריה, הפותחת את המערכה השלישית של האופרה, מושרת על ידי כלף, הנסיך המסתורי שהצליח לענות על שלוש החידות של טורנדוט. הנסיכה טורנדוט אסרה על תושבי בייג'ינג לישון עד שימצאו את שמו של הנסיך. באריה נדרש הטנור לשיא יכולותיו, שכן היא כוללת צלילים מקצוות הטווח הקולי של הטנור. האריה זכתה לפרסום רב לאחר שלוצ'אנו פבארוטי שר אותה בטקס הפתיחה של מונדיאל 1990 ברומא, מה שהפך אותה למוכרת מאוד גם לקהל שאינו חובב אופרות.

== מילות האריה ==

<div style="direction: ltr;">
"Nessun dorma! Nessun dorma! Tu pure, o Principessa, nella tua fredda stanza, guardi le stelle che tremano d'amore, e di speranza!"
</div>
"אל יישן איש, אל יישן איש! אך את, נסיכה, בחדרך הקר, צפי בכוכבים הרועדים באהבה ובתקווה."
<div style="direction: ltr;">
"Ma il mio mistero è chiuso in me; il nome mio nessun saprà! No, No! Sulla tua bocca lo dirò quando la luce splenderà!"
</div>
"אבל סודי שמור עמי, איש לא יידע את שמי, לא לא!
רק לפיך אומרו עת יזרח האור."
<div style="direction: ltr;">
"Ed il mio bacio scioglierà il silenzio che ti fa mia!"
</div>
"ונשיקתי תמיס את הדממה שעשתה אותך לשלי."

באופן חריג באריה, בנקודה זו נשמעת מקהלת נשים החוזרת על המוטיב המוזיקלי העיקרי.
<div style="direction: ltr;">
"Il nome suo nessun saprà... E noi dovrem, ahimè, morir, morir!"
</div>
"את שמו איש לא יידע, ועל כולנו תיגזר מיתה!"

וכלף, הבטוח בניצחונו, מסיים
<div style="direction: ltr;">
"Dilegua, o notte! Tramontate, stelle! Tramontate, stelle! All'alba vincerò! Vincerò! Vincerò!"
</div>
"היעלם לילה, שקעו כוכבים, שקעו כוכבים! עם שחר אנצח, אנצח!"

== קישורים חיצוניים ==

קטגוריה:אריות
קטגוריה:שירי גביע העולם בכדורגל
קטגוריה:שירי שרה ברייטמן